# WebP

WebP (pronunciat «weppy» pels angloparlants) és un format gràfic en forma de contenidor, que suporta tant compressió amb pèrdua com sense pèrdua. Desenvolupat per Google, basant-se en tecnologia adquirida amb la compra d'On2 Technologies. Com a derivat del format de vídeo VP8, és un projecte germà del format WebM, i està alliberat sota la llicència BSD.

## Tecnologia

L'algorisme de compressió de WebP està basat en la codificació intraframe del format VP8 i RIFF com a format contenidor. Aquest format de fitxer està basat en la predicció de blocs. Cada bloc es prediu a través dels tres blocs superiors i un bloc de l'esquerra. Hi ha quatre maneres bàsiques de predicció de blocs: horitzontal, vertical, DC (per a un sol color) i True Motion. Els blocs impredictibles es comprimeixen en subpíxels de 4x4 usant la transformada de cosinus discreta o la transformació de Hadamard. Les dues transformacions es duen a terme amb operacions aritmètiques de punt fix per evitar errors d'arrodoniment. La sortida de la imatge és comprimida amb codificació entròpica.

## Utilització

El format pretén ser un nou estàndard obert per a gràfics en color veritable amb compressió amb pèrdua i, per tant, és presentat com a competidor directe de l'esquema JPEG, al qual espera superar en la producció de fitxers de menor grandària amb una qualitat d'imatge comparable.
Chrome 9 va ser el primer navegador en suportar WebP de forma nativa. Posteriorment, també va estar disponible nativament en Opera 11.10, i és usat actualment en aquest navegador per comprimir les imatges quan se n'activa la funció turbo. A principis de 2019, el format ja estava disponible en una gran varietat de navegadors, com Edge, Firefox, Opera Mobile i Mini, Android Browser, Baidu Browser, etc., excepte Safari. El format també està disponible a tots els navegadors compatibles amb WebM, via JavaScript.
El mètode proposat ha estat analitzat per diferents autors, en els quals WebP mostra un millor rendiment que JPEG, especialment en utilitzar una ràtio (ratio, en llatí) elevada de compressió i un efecte d'imatge borrosa per ràtios baixos.

## Vegeu també

* AVIF
* WebM
* JPEG 2000

## Referències

* ↑ WebP Home: "Did you know? WebP is pronounced 'weppy'. /(wĕpˈē)/"
* ↑ Chapman, Stephen. «Google's New WebP Image Standard Is All About SEO». ZDNet, 04-10-2010. Arxivat de l'original el 7 d'octubre de 2010. [Consulta: 6 octubre 2010].
* ↑ Calore, Michael. «Meet WebP, Google's New Image Format». Wired, 01-10-2010. [Consulta: 5 octubre 2010].
* ↑ https://developers.google.cat/speed/webp/%5BEnllaç+no+actiu%5D
* ↑ Shankland, Stephen. «Google offers JPEG alternative for faster Web». CNET News. CBS Interactive, 30-09-2010. Arxivat de l'original el 2011-03-23. [Consulta: 1r octubre 2010].
* ↑ Paul, Ryan. «Google's new VP8-based image format could replace JPEG». Ars Technica, 02-10-2010. [Consulta: 5 octubre 2010].
* 1 2 Garrett-Glaser, Jason. «H.264 and VP8 for still image coding: WebP?». Diary Of An x264 Developer, 30-09-2010. Arxivat de l'original el 27 de novembre de 2010. [Consulta: 1r octubre 2010].
* ↑ Rabbat, Richard. «WebP, a new image format for the Web». Chromium Blog. Google, 30-09-2010. [Consulta: 1r octubre 2010].
* ↑ «Comparative Study of WebP, JPEG and JPEG 2000». Google Code. Google. Arxivat de l'original el 4 d'octubre de 2010. [Consulta: 1r octubre 2010].
* ↑ Metz, Cade. «Google open sources JPEG assassin». The Register, 30-09-2010. [Consulta: 3 octubre 2010].
* ↑ «Browser support of WebP» (en anglès). Caniuse.com. [Consulta: 1r abril 2019].
* ↑ «Weppy: WebP in modern browsers today», 11-10-2010. [Consulta: 11 octubre 2010].
* ↑ «Comparison: WebP, JPEG and JPEG XR» (en anglès). Goldfishy, 10-10-2010. [Consulta: 22 novembre 2010].
* ↑ «WEBP, a new web oriented image format (english version)» (en anglès). Mosaic, 18-11-2010. [Consulta: 22 novembre 2010].

## Enllaços externs

* WebP - Lloc web oficial